Nuus – COProductions
CO Productions kunstenaars stel musiekvideo vry
'n Inspirerende musiekvideo wat vroeër gedurende isolasie deur CO Productions vrygestel is, sal aanhangers inspireer en 'n nuwe lied in hul plant terwyl die donker wolk van COVID-19 oor die wêreld hang. Dié musiekvideo, waarin From Now On vanuit die bekroonde film, The Greatest Showman, vertolk word, is in isolasie opgeneem en verwerk. Topkunstenaars soos Robbie Wessels, Leah, André Schwartz, Willem Botha, die geliefde Binnelanders-akteur, Reynardt Hugo, Lee Scott, Bianca Le Grange en David Johnson van Getroud met Rugby-faam, het saamgespan en elkeen vertolk dele vanuit dié liedjie wat op menigte musiekliefhebbers al 'n positiewe impak gehad het.
Kyk gerus die video hier: VIDEO
COP Media sien die lig
COP Media is CO Productions se nuwe sustersmaatskappy wat pas die lig gesien het. COP Media fokus op kopie en inhoud en die suksesvolle uitvoering daarvan. Met soveel inligting en besighede wat hul boodskap op sosiale media platform wil oordra, is dit maklik om verlore te raak. Dit is juis daarom dat dit belangrik is om die regte kopie en inhoud – gemik op jou spesifieke teikenmark – beskikbaar te stel. Die COP Media-span is spesialiste in die veld van kopieskryf, sosiale media en bemarking en kan die volle 360°-oplossing aan jou bied. Loer gerus na hul webtuiste, www.copmedia.co.za, vir meer inligting en kontak hulle om jou behoeftes te bespreek. Maak nie saak hoe groot of klein jou besigheid of produk is nie.
Aanlynkonserte is hier
Hier by CO Productions het ons die afgelope ruk hard gewerk aan die aanlynkonserte van ons kunstenaars. Soos gewoonlik word geen moeite – en kreatiwiteit – ontsien nie en ons hoop jy geniet elke aanlyn kuier wat aangebied word. Alhoewel vlak 3 van inperking vanaf Maandag, 1 Junie, in werking sal tree is daar steeds 'n verbod op sosiale byeenkomste. Musiekliefhebbers gaan dus nog vir 'n rukkie op stroomkonserte moet staat maak om hul gunsteling kunstenaars in aksie te sien. Loer gerus hier op ons webwerf vir alle aanlynkonserte tans beskikbaar. Ons het spesiaal 'n blad geskep vir hierdie nuutjie vir jou om op hoogte te bly met waar jy kan bespreek vir elk
van die konserte.
Haar langverwagte album, Kyk Na My, is landswyd by vooraanstaande musiekhandelaars asook digitaal beskikbaar. Sy het onlangs haar nuutste musiekvideo vir haar enkelsnit, Girls Night, vrygestel en dit het die land aan die gons gehad. Dié musiekvideo staan binne enkele weke op bykans 100 000 kyke op YouTube. Sy is tans besig met aanlynkonserte en werk ook aan motiveringspraatjies om inspirasie te bring aan individue wat persoonlike trauma ervaar het.
Robbie se splinternuwe album, Die Sluise Van Die Hemel, is nou digitaal beskikbaar. Hy het onlangs die musiekvideo vir sy nuutste enkelsnit, Plaasjapie, bekendgestel wat die storie van 'n boer – wat met verlange terugdink aan al die goeie tye wat hy op die plaas gehad het – vertel. Jy kan ook nou sy aanlynkonsert geniet by www.optog.co.za .
Die stoutseun van Afrikaanse musiek se nuwe enkelsnit, Ry Hom Soos 'n Rental is ideaal om enige kuier of braai 'n skop te gee. Jy kan vir Jay hoor soos jy hom nog nooit voorheen gehoor het nie. Hy is die ideale keuse vir enige kuierplek, fees of funksie waar jy die partytjie aan die gang wil kry.
Na nege jaar as lid van ADAM het Reynardt sy solo-loopbaan afgeskop met sy eerste enkelsnit, Die Rivier. Hy is tans besig om aan sy autobiografie te skryf en die boek se bekendstelling word vir vroeg 2021 beplan. Dié geliefde dr. Tertius Jonker van Binnelanders is perfek as kunstenaar en MC vir enige funksie en so jy kan hom ook nou bespreek om in te loer by jou besigheid se virtuele vergaderings om jou werknemers te motiveer.